da da da da en da da da da da da da da da da da da da da da da da da da da da da da ro da da da da da da hu da da da en da en hu sv sv da da da da da da da da da da da da da da
7 dating tips til den første date - Single.dk
Højtideligt er ret meget det modsatte af sjov, flirt og åbenhed. Her kommer et par tips til at undgå den akavede og opstyltede første date – så I kan fokusere på at have det dejligt og lære hinanden at kende.
For nogle betyder ordet ‘date’ noget med stearinlys og en flaske rødvin, og selvom både rødvin og stearinlys er kode for ‘romantik’ for langt de fleste, kan præcis den type date hurtigt blive enormt højtidelig.
Når man mødes “fredag aften kl.18:00 hjemme hos dig” ligger det jo lidt i kortene, at daten skal fortsætte til lørdag morgen, hvis nu kemien er der. Og det kan også være ganske fint, når man kender hinanden godt nok til, at man ved, at det er noget man har lyst til skal ske.
Du før første date endnu ikke ved om der er tilstrækkelig kemi, er det langt bedre at mødes til en uforpligtende kop kaffe først. På den måde, er der ikke nogen det bliver sådan lidt småpinligt for, når man skilles efter en times snak om løst og fast, men uden at der egentlig var basis for mere end det.
En kop uforpligtende kaffe funger fint på første date - så risikerer I ikke pinlige episoder hvis kemien ikke er der.
2. Vælg et offentligt sted
Udover at der altid er masser af ting man kan kommentere på og snakke om, når man er på et offentligt sted (der er jo i reglen andre mennesker, som man kan tale om, hvis samtalen kører lidt tungt i starten) giver det også et godt indblik i, hvad det er for en person du er på date med.
Hvis nu vedkommende har meget travlt med at brokke sig højlydt over den sløve betjening på en café, eller bliver sur på tjeneren over at der ikke var mælk nok i kaffen, så ved du jo allerede der, at det nok ikke er den person du vil have lyst til at tage på en romantisk ferie med engang i fremtiden.
Og hvis du føler du dig sikker på at oplevelsen af god kemi er gensidig kan du altid foreslå at tage videre.
“Husk at formålet med en første date, er at finde ud af om der er basis for at mødes igen”
3. Lav noget aktivt sammen
En anden måde at holde daten let og uhøjtidelig på, er ved at foretage sig noget aktivt sammen. Det er sådan set underordnet om det er at tage ud og bowle, spille dart, tage i klatrehal, gå en tur i zoologisk have eller noget helt femte.
Når man foretager sig noget aktivt sammen, lærer man hinanden at kende på en anden måde, end hvis man bare sidder og drikker en kop kaffe – plus, at hvis du er nervøs for at komme til at gå i stå i samtalen, er en aktiv date et godt valg, da du jo her ikke forventes at snakke uafbrudt.
Du kan hos AOK også finde 5 ideer til den gode date.
En skøjtedate er næsten altid en succes. Selv hvis I ikke kan finde ud af det. Det giver gode muligheder for nærkontakt.
4. Vær i god tid
Det er pænt ærgerligt at sidde og vente en time på sin date, fordi vedkommende har klemt aftalen ind lige efter arbejde, og nu er forsinket fordi det pludseligt blev regnvejr.
Og det er lige så ærgerligt at have lagt en fantastisk makeup og sat håret helt perfekt, for derefter at blæse forpustet og alt for rødkindet ind ad cafédøren fordi man ikke nåede sin bus. Eller måtte cykle lige vel hastigt. Eller…
En god date starter med, at man er 100% tilstede sammen med den anden. Og det er lidt nemmere, når man ikke sidder og puster ud efter en længere løbetur.
5. Vær sikker på tid og sted
Har du foreslået at I mødes et sted, som den anden ikke kender er det god stil at sikre sig, at vedkommende rent faktisk er sikker på hvor det ligger henne.
Det er jo ikke fordi din date ikke godt selv kan finde ud af at slå en adresse op på Google Maps, men det at du bruger tid på at give en ordentlig rutevejledning, viser at du er en person der har overskud og omtanke for andre. Det er gentleman-agtigt på den rigtig gode måde. Og det er uanset om du er mand eller kvinde.
6. Forbered din date
Forventningens glæde skal på ingen måde undervurderes – nogle gange, er forventningens glæde den største, men det er en helt anden snak. Forbered din date ved at lytte til noget musik der sætter dig i godt humør. Snak med tilfældige mennesker du møder på vejen. Smil til fem tilfældige folk på gaden. Og fortæl gerne ham/hende du skal mødes med, at du glæder dig til at ses.
Din date bliver under alle omstændigheder helt sikkert glad for at få en sms dagen inden I mødes, hvor du fortæller at du glæder dig til at ses.
Husk at formålet med en første date, er at finde ud af om der er basis for at mødes igen. Selvfølgelig vil du gerne vise, at du er interessant og give et godt indtryk – men egentlig så handler dating jo ikke om at vise hvor cool man er, men derimod om at finde et godt match. Så slap af, og nyd at det altid er spændende at lære et nyt menneske at kende.
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
Falder kvinder for adfærdsvanskelige fyre fordi at alt forbudt er fristende?
Hvad er der nu galt med en pålidelig mand med gode manérer? Jamen absolut intet! Indtil der står denne her uforudsigelige alfahan, som oser af lidenskab og selvtillid. Men hvorfor tiltrækkes kvinder mere af ham? Ja, hvorfor mon?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.